CELEX: 32021R0806
Language: sl
Date: 2021-03-10 00:00:00
Title: Delegirana uredba Komisije (EU) 2021/806 z dne 10. marca 2021 o spremembi Uredbe (EU) št. 528/2012 Evropskega parlamenta in Sveta za vključitev ogljikovega dioksida, pridobljenega iz propana, butana ali mešanice obeh s sežigom, kot aktivne snovi v Prilogo I k Uredbi (Besedilo velja za EGP)

21.5.2021   
               
               
                  SL
               
               
                  Uradni list Evropske unije
               
               
                  L 180/78
               
            
         DELEGIRANA UREDBA KOMISIJE (EU) 2021/806
         z dne 10. marca 2021
         o spremembi Uredbe (EU) št. 528/2012 Evropskega parlamenta in Sveta za vključitev ogljikovega dioksida, pridobljenega iz propana, butana ali mešanice obeh s sežigom, kot aktivne snovi v Prilogo I k Uredbi
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 528/2012 Evropskega parlamenta in Sveta z dne 22. maja 2012 o dostopnosti na trgu in uporabi biocidnih proizvodov (1) ter zlasti člena 28(1) Uredbe,
         ob upoštevanju naslednjega:
         
                     (1)
                  
                  
                     Delegirana uredba Komisije (EU) št. 1062/2014 (2) določa seznam obstoječih aktivnih snovi, ki jih je treba oceniti zaradi njihove morebitne odobritve za uporabo v biocidnih proizvodih. Navedeni seznam vključuje ogljikov dioksid, pridobljen iz propana, butana ali mešanice obeh s sežigom.
                  
               
                     (2)
                  
                  
                     Ogljikov dioksid, pridobljen iz propana, butana ali mešanice obeh s sežigom, je bil ocenjen za uporabo v biocidnih proizvodih vrste proizvodov 19, repelenti in atraktanti, kot je opisano v Prilogi V k Uredbi (EU) št. 528/2012.
                  
               
                     (3)
                  
                  
                     Francija je bila imenovana za državo članico poročevalko in njen pristojni ocenjevalni organ je Evropski agenciji za kemikalije (v nadaljnjem besedilu: Agencija) 18. septembra 2019 predložil poročilo o oceni skupaj s svojimi ugotovitvami.
                  
               
                     (4)
                  
                  
                     V skladu s členom 7(2) Delegirane uredbe (EU) št. 1062/2014 je Odbor za biocidne pripravke 16. junija 2020 sprejel mnenje Agencije (3), ob upoštevanju ugotovitev pristojnega ocenjevalnega organa.
                  
               
                     (5)
                  
                  
                     V skladu z navedenim mnenjem je za biocidne proizvode vrste proizvodov 19, pri katerih se uporablja ogljikov dioksid, pridobljen iz propana, butana ali mešanice obeh s sežigom, mogoče pričakovati, da izpolnjujejo zahteve iz člena 19(1)(b) Uredbe (EU) št. 528/2012. V mnenju Agencije je bilo med drugim ugotovljeno, da ta aktivna snov ne zbuja zaskrbljenosti in je zato upravičena do vključitve v Prilogo I k Uredbi (EU) št. 528/2012.
                  
               
                     (6)
                  
                  
                     Ob upoštevanju mnenja Agencije je zato ogljikov dioksid, pridobljen iz propana, butana ali mešanice obeh s sežigom, ustrezno vključiti v Prilogo I k Uredbi (EU) št. 528/2012. Ker je bil ogljikov dioksid, pridobljen iz propana, butana ali mešanice obeh s sežigom, ocenjen na osnovi dokumentacije o aktivni snovi, ki izpolnjuje zahteve iz člena 11(1) Direktive 98/8/ES Evropskega parlamenta in Sveta (4), bi bilo treba ogljikov dioksid, pridobljen iz propana, butana ali mešanice obeh s sežigom, vključiti v kategorijo 6 Priloge I k Uredbi (EU) št. 528/2012, „Snovi, za katere je država članica validirala dokumentacijo o aktivni snovi v skladu s členom 7(3) te uredbe ali jo sprejela v skladu s členom 11(1) Direktive 98/8/ES“.
                  
               
                     (7)
                  
                  
                     Člen 89(3) Uredbe (EU) št. 528/2012 vsebuje prehodne ukrepe, kadar se obstoječa aktivna snov, vključena v delovni program za sistematično preverjanje obstoječih aktivnih snovi, odobri v skladu z navedeno uredbo. V zvezi z ogljikovim dioksidom, pridobljenim iz propana, butana ali mešanice obeh s sežigom, za vrsto proizvodov 19 bi bilo treba datum odobritve za namene člena 89(3) navedene uredbe določiti na 1. julij 2022, da se omogoči dovolj časa, da se vloge za odobritev vložijo v skladu z drugim pododstavkom člena 89(3) navedene uredbe –
                  
               SPREJELA NASLEDNJO UREDBO:
         
            Člen 1
            Priloga I k Uredbi (EU) št. 528/2012 se spremeni v skladu s Prilogo k tej uredbi.
         
         
            Člen 2
            Za namene člena 89(3) Uredbe (EU) št. 528/2012 je datum odobritve ogljikovega dioksida, pridobljenega iz propana, butana ali mešanice obeh s sežigom, za vrsto proizvodov 19 1. julij 2022.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 10. marca 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 167, 27.6.2012, str. 1.
         
            (2)  Delegirana uredba Komisije (EU) št. 1062/2014 z dne 4. avgusta 2014 o delovnem programu za sistematično preverjanje vseh obstoječih aktivnih snovi, ki jih vsebujejo biocidni proizvodi, iz Uredbe (EU) št. 528/2012 Evropskega parlamenta in Sveta (UL L 294, 10.10.2014, str. 1).
         
            (3)  Mnenje Odbora za biocidne proizvode o vlogi za odobritev aktivne snovi: Ogljikov dioksid, pridobljen iz propana, butana ali mešanice obeh s sežigom, vrsta proizvodov: 19, ECHA/BPC/249/2020, sprejeto dne 16. junija 2020.
         
            (4)  Direktiva 98/8/ES Evropskega parlamenta in Sveta z dne 16. februarja 1998 o dajanju biocidnih pripravkov v promet (UL L 123, 24.4.1998, str. 1).
      
      
         
            PRILOGA
            V Prilogi I k Uredbi (EU) št. 528/2012 v Kategoriji 6 seznama aktivnih snovi iz člena 25(a) se doda naslednji vnos:
            
                        Številka ES
                     
                     
                        Ime/skupina
                     
                     
                        Omejitev
                     
                     
                        Opomba
                     
                  
                        „204-696-9
                     
                     
                        Ogljikov dioksid, pridobljen iz propana, butana ali mešanice obeh s sežigom  (*1)
                        
                     
                     
                         
                     
                     
                        št. CAS: 124-38-9
                     
                  
               (*1)  Za namene člena 89(3) je datum odobritve ogljikovega dioksida, pridobljenega iz propana, butana ali mešanice obeh s sežigom, za vrsto proizvodov 19 1. julij 2022.“